b'\n_START_ARTICLE_\nBobby Hebb\n_START_PARAGRAPH_\nRobertas van Hebas (Bobby Hebb, pilnas vardas \xe2\x80\x93 angl. Robert von Hebb g. 1938 m. liepos 26 d. Ne\xc5\xa1vilio mieste, Tenesis, JAV) \xe2\x80\x93 afroamerikietis dainininkas ir dain\xc5\xb3 autorius, i\xc5\xa1gars\xc4\x97j\xc4\x99s savo sukurta daina "Sunny".\n_START_SECTION_\nGyvenimas ir karjera\n_START_PARAGRAPH_\nAbu jo t\xc4\x97vai Viliamas ir Ovala Hebai buvo akli muzikantai. Pirmasis jo pasirodymas buvo Ne\xc5\xa1vilyje, kai jam buvo treji, kartu su jo devynme\xc4\x8diu broliu Haroldu. Paskui Bobiui teko groti su Rojium Akufu (Roy Acuff), dainuodamas pritar\xc4\x97 Bo Dideliui (Bo Diddey), taip pat jis grojo trimitu JAV karinio laivyno d\xc5\xbeiazo orkeste._NEWLINE_1963 m. lapkri\xc4\x8dio 23 d. \xe2\x80\x93 kit\xc4\x85 dien\xc4\x85 po JAV prezidento D\xc5\xbeono Kened\xc5\xbeio nu\xc5\xbeudymo \xe2\x80\x93 prie naktinio Ne\xc5\xa1vilio klubo buvo nu\xc5\xbeudytas B. Hebo brolis Haroldas Hebas (Harold Hebb). \xc5\xa0ios dvi nelaim\xc4\x97s ir tik\xc4\x97jimas geresniais laikais paskatino Bob\xc4\xaf Heb\xc4\x85 para\xc5\xa1yti dain\xc4\x85 \xe2\x80\x93 optimisti\xc5\xa1k\xc4\x85j\xc4\x85 "Sunny". \xc5\xa0i daina buvo \xc4\xafra\xc5\xa1yta Niujorke ir sulauk\xc4\x97 didelio pasisekimo. Tai viena i\xc5\xa1 daugiausiai perdainuot\xc5\xb3 dain\xc5\xb3, taip pat viena populiariausi\xc5\xb3 XX a. dain\xc5\xb3. \xc5\xa0i\xc4\x85 dain\xc4\x85 perdainavo tokie atlik\xc4\x97jai, kaip: Frank Sinatra, Ella Fitzgerald, grup\xc4\x97 Boney M, Stevie Wonder, James Brown ir kt.'